
Nodibinājuma “Madonas novada fonds” paziņojums par atklātu projektu iesniegumu pieņemšanas 8. kārtu

ELFLA intervences “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” (LA19) aktivitātē “Kopienu spēcinošas un vietas attīstību sekmējošas iniciatīvas”

	Projektu iesniegumu pieņemšanas termiņš 
	no 2025.gada 2.jūnija līdz 2.jūlijam

	Kārtas kopējais finansējums 
	70 000 EUR

	Projektu īstenošanas teritorija 
	Madonas pilsēta

	Projektu īstenošanas termiņš:

	viens gads no Lauku atbalsta dienesta lēmuma pieņemšanas par projekta iesnieguma apstiprināšanu



Vietējās rīcības grupas nodibinājuma “Madonas novada fonds” adrese:
Madona, Saieta laukums 2A, Madonas biznesa attīstības centrs, trešais stāvs
Kontaktinformācija:
SVVA stratēģijas administratīvā vadītāja Jogita Baune
tālrunis 27527343, e-pasts: jogitabaune@inbox.lv  
Informācija tīmekļvietnēs:
www.mnf.lv un www.lad.gov.lv, t.sk. par Lauku atbalsta dienesta Elektroniskās pieteikšanās sistēmu (LAD EPS).

	Mērķis 3
	Sadarbīgas un aktīvas kopienas

	Rīcība 3.3.
	Stratēģiskais projekts  
Koprades darbnīca Madonā

	Atbalsta apmērs
	70 000 EUR

	Atbilstošā MK Noteikumu Nr.580 23. punktā minētā darbība 
	Vietējās teritorijas (tostarp dabas un kultūras objektu) sakārtošanai, lai uzlabotu pakalpojumu pieejamību, kvalitāti un sasniedzamību, un sabiedrisko aktivitāšu (tostarp viedo ciemu, apmācības un interešu klubu, kultūras, vides aizsardzības, sporta un citu brīvā laika pavadīšanas veidu) dažādošanai

	Rīcības apraksts 
	Pretendenti – vietējās pašvaldības 

Projekts tiek īstenots Madonas pilsētā. Plānotā atrašanās vieta ir Madonas biznesa attīstības centrs. Rezultāts – izveidotas darbnīcas eksperimentiem un pārbaudēm. Plānotās tēmas ir piem., kokapstrāde, elektronika, t.sk. lodēšana, un pārtika – izveidota virtuve. Darbnīcas izmēģinājumiem, prototipu izstrādei, mācību nolūkos u.c. aktivitātēm pieejamas dažādām auditorijām – Madonas un Varakļānu novada uzņēmējiem, skolēnu mācību uzņēmumiem, LIAA Madonas biznesa inkubatora dalībniekiem u.c. 

Visu uzraudzības periodu pretendents sniedz ikgadēju informāciju par apmeklētību.


	Maksimālā attiecināmo izmaksu summa vienam projektam

	100 000 EUR

	Atbalsta intensitāte
	Pamata atbalsta intensitāte 70%



Tiek iesniegts sabiedriskā labuma projekts – projekts, kura mērķim nav komerciāla rakstura un kurš ir publiski pieejams, un kurā ieņēmumi par sniegto pakalpojumu nav kvalificējami kā peļņa.
Attiecināmās izmaksas: 
· jaunu pamatlīdzekļu un programmnodrošinājuma iegādes un uzstādīšanas izmaksas, 
· projekta iesnieguma sagatavošanas izmaksas, kas ir tieši saistītas ar projekta sagatavošanu vai īstenošanu (vienotā likme 1,8%),
· PVN nodoklis.
Projekta uzraudzības periods – 5 gadi.
Pieteikums LAD EPS C0LA19.22

SVVA stratēģijas vērtēšanas kritēriji 3.3. rīcībā
Minimālais punktu skaits, lai saņemtu pozitīvu atzinumu, – 19 punkti (atbilstības un administratīvie kritēriji kopā)

Administratīvie kritēriji. 
Skaita kopā ar atbilstības kritērijiem. Informāciju apkopo administratīvais vadītājs.
	Nr.p.k.
	Kritērijs
	Punkti

	1. 
	Iesniegti visi pavaddokumenti:
· iepirkuma dokumenti vai izvērsta tirgus cenu izpēte atbilstoši MNK 113 Valsts un Eiropas Savienības atbalsta piešķiršanas, administrēšanas un uzraudzības vispārējā kārtība lauku un zivsaimniecības attīstībai;
· pašvaldības lēmums par piedalīšanos projektā un projekta īstenošanai nepieciešamā finansējuma apmēru, tai skaitā, vai izmantos rēķinu priekšapmaksu 25% apmērā no projekta kopējā publiskā finansējuma;
· 3.3.rīcības pašnovērtējums, 
· elektroniski parakstīta atbalsta pretendenta deklarācija;
· skice ar pamatlīdzekļu izvietojumu telpā.
	2

	2. 
	Projekta apraksts iekļaujas projekta iesnieguma veidlapā.
	1



Atbilstības kritēriji. 
	Nr.p.k.
	Kritērijs
	Punkti
	Sadaļa iesniegumā
	Skaidrojums

	1. 
	Projekta mērķis atbilst rīcībai – koprades darbnīcu izveide Madonā.
	Jā - 2
Nē - 0
	B.1.
B.8.
B.10.
	Par projekta mērķi tiks uzskatīts pirmais teikums B.1. sadaļā.

2 punkti – attīsta koprades telpu Madonā, plānotās iegādes atbilst koprades telpā attīstāmajām tēmām.
0 – nav nosauktas tēmas, nav iespējams izvērtēt iegādes, tālāk nevērtē.

	2. [bookmark: _Hlk146542179]
	Nepieciešamības pamatojums – Madonas novada iedzīvotājiem radītās iespējas.
	Līdz 10 punktiem
	B.2. – B.2.6.

	2 punkti – paskaidrots, kādi faktori vai apstākļi noteica nepieciešamību veidot koprades telpu;
2 punkti – paskaidroti faktori, kas noteica attiecīgo tematisko darbnīcu izvēli;
2 punkti – ir koprades darbnīcas auditorijas raksturojums un plānotā noslodze;
2 punkti – ir skaidri koprades telpas darbības principi – izmantošanas nosacījumi, uzturēšana;
2 punkti – ir skaidrs komunikāciju plāns, kā informēt iedzīvotājus par darbnīcu pieejamību 5 gadu uzraudzības periodā, nodrošinot darbnīcu noslodzi;
0 punkti pret kritēriju – vispārīgs apraksts vai apraksta nav.

	3. 
	Investīciju ieguldījums SVVA stratēģijas īstenošanas teritorijā.
	Jā - 2
Nē - 0
	B.2.7.
	SM3 prioritātēm:
· Kopienu saliedēšana un aktivizēšana;
· Dzīves kvalitātes uzlabošana dažādām paaudzēm (t.sk. sabiedriskās aktivitātes un nepieciešamā infrastruktūra).
0 punkti – nav aprakstīts.

	4. 
	Visas iegādes sasniedz mērķi.
	Jā - 2
Nē - 0
	B.1. un B.8.
	2 punkti – salīdzina projekta iegādes, aprakstu ar mērķī plānoto darbnīcu tematiku. Visas iegādes sasniedz mērķi.
0 punkti – ir iegādes, kas nesasniedz mērķi.

	5. 
	Iegāžu kvalitāte.
	Jā - 2
Nē - 0
	B.10.,
Specifikācija
	2 punkti - iegādāto iekārtu funkcionalitāte, tehniskās prasības dod iespēju darbnīcās sasniegt plānoto mērķi.
0 punkti – ir riski, ka iekārtām izvirzītās tehniskās prasības nenodrošinās projekta mērķi.

	6. 
	Plānotā LEADER projekta publicitāte.
	Jā - 2
Nē - 0
	B.2.6.
	2 punkti - pretendents plāno publicitāti par LEADER projektu ar atsauci par Madonas novada fondu, nodrošinot LEADER vizuālās identitātes atbilstību, t.sk. MNF logotipu. Nosaukts publikācijas veids un vieta. 
0 punkti – nav apraksta vai apraksts neatbilst MNF LEADER projektu publicitātei.

Atskaiti par publicitāti, t.sk. MNF logotips, iesniedz MNF pirms Maksājuma pieprasījuma iesniegšanas LAD.

